Publication: Magyar Közlöny
Issue: MK-2002-36 (Year: 2002, Number: 36)
Era: 1990-2004
Section: A 6/1998. (III. 11.) AB határozatában az Alkotmánybíróság elvi éllel szögezte le: „A ’tisztességes eljárás’ (fair
Paragraph Index: 408

A 6/1998. (III. 11.) AB határozatában az Alkotmánybíróság elvi éllel szögezte le: „A ’tisztességes eljárás’ (fair trial) követelménye nem egyszerûen egy a bíróságnak és az eljárásnak itt megkövetelt tulajdonságai közül (ti. mint ’igazságos tárgyalás’), hanem az idézett alkotmányi rendelkezésben foglalt követelményeken túl — különösen a büntetõjogra és eljárásra vonatkozóan — az 57. § többi garanciájának teljesedését is átfogja. Sõt, az Egyezségokmánynak és az Emberi Jogok Európai Egyezményének — az Alkotmány 57. §-a tartalmához és szerkezetéhez mintát adó — eljárási garanciákat tartalmazó cikkei általában elfogadott értelmezése szerint a fair trial olyan minõség, amelyet az eljárás egészének és körülményeinek figyelembevételével lehet csupán megítélni. Ezért egyes részletek hiánya ellenére éppúgy, mint az összes részletszabály betartása dacára lehet az eljárás ’méltánytalan’ vagy ’igazságtalan’, avagy »nem tisztességes«”. [6/1998. (III. 11.) AB határozat, ABH 1998. 91., 95.] A tisztességes eljárásnak számos nem nevesített, de elismert és több kifejezetten nevesített összetevõje van. Ez utóbbiak közül az egyik a bíróság pártatlanságának kívánalma, amelynek a védelemhez való joggal összefüggésben is kiemelt a szerepe. Az Alkotmánybíróság a bíróság pártatlanságának alkotmányi követelményrendszerét elsõ ízben vizsgáló 67/1995. (XII. 7.) AB határozatában rámutatott, hogy: „A pártatlan bírósághoz való alkotmányos alapjog az eljárás alá vont személy iránti elõítélet-mentesség és elfogulatlanság követelményét támasztja a bírósággal szemben. Ez egyrészt magával a bíróval, a bíró magatartásával, hozzáállásával szembeni elvárás, másrészt az eljárás szabályozásával kapcsolatos objektív követelmény: el kell kerülni minden

Source: https://magyarkozlony.hu/hivatalos-lapok/64936f3d691e8425e19739b93c705868ffad6419/dokumentumok/dd0e31d3f6cb1097e6954eb3e34c39269a4965ce/letoltes